**Ministru kabineta rīkojuma projekta**

**"Par kandidatūras apstiprināšanu Starptautiskā privāttiesību unifikācijas institūta (UNIDROIT) Vadības padomes locekļa amatam" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar 1940. gada 15. marta Starptautiskā privāttiesību unifikācijas institūta (turpmāk – UNIDROIT) statūtu 6. pantu un likuma "Par Starptautiskā privāttiesību unifikācijas institūta Statūtiem" 2. pantu, kā arī atbilstoši UNIDROIT š.g. 4. jūnija notai Nr. 292/GAs, Latvijai kā UNIDROIT dalībvalstij ir tiesības nominēt kandidātus pārstāvības nodrošināšanai UNIDROIT Vadības padomē. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar UNIDROIT Statūtu 6. pantu Vadības padomē ietilpst Prezidents, kuru ieceļ Itālijas valdība, un 25 locekļi, kurus uz pieciem gadiem (ar iespēju iecelt atkārtoti) ieceļ Ģenerālā Asambleja. Pašreizējā Latvijas pārstāvja termiņš UNIDROIT Vadības padomē beidzas 2018. gada 31. decembrī. Jaunais UNIDROIT Vadības padomes sastāvs tiks apstiprināts 77. Ģenerālās Asamblejas sēdes laikā š.g. 6. decembrī. Latvijai tuvākajā laikā nepieciešams paziņot UNIDROIT Sekretariātam par Latvijas izvirzīto kandidatūru UNIDROIT Vadības padomē laika periodam no 2019. gada 1. janvāra līdz 2023. gada 31. decembrim. Saskaņā ar likuma "Par Starptautiskā privāttiesību unifikācijas institūta Statūtiem" 2. pantu Valsts kanceleja un Tieslietu ministrija koordinē no UNIDROIT Statūtiem izrietošās saistības. Tādēļ Tieslietu ministrija ir izstrādājusi šo rīkojuma projektu. Rīkojuma projekts paredz no Latvijas puses UNIDROIT Vadības padomes locekļa amatam virzīt Baibas Brokas kandidatūru, ņemot vērā viņas profesionālo pieredzi un līdzšinējo sniegto ieguldījumu minētā amata ietvaros, tai skaitā 2016. gadā organizēto Latvijas Republikas kultūras ministres vizīti Itālijā, Romā, kuras laikā tika apmeklēts UNIDROIT, lai pārrunātu kārtību, kādā Latvija varētu pievienoties UNIDROIT starptautiskajai konvencijai par kultūras objektu aizsardzību, kā arī organizēto divu dienu mācību semināru sadarbībā ar Valsts administrācijas skolu un UNDROIT par ēnu ekonomikas novēršanu, izskatot jautājumus par ēnu ekonomiku un kultūras objektu nelikumīgu apriti. Papildus šobrīd ir uzsākts projekts par UNIDROIT Starptautisko komerclīgumu principu tulkojumu latviešu valodā. Ar Latvijas pārstāvi UNIDROIT Vadības padomē tiek nodrošināta iespēja Latvijas pārstāvim tieši piedalīties UNIDROIT Vadības padomē, veicināt Latvijas kā UNIDROIT dalībvalsts atpazīstamību un tēlu starptautiskā mērogā, kā arī veicināt iespēju Latvijai efektīvāk īstenot savas intereses UNIDROIT ietvaros. Minēto iemeslu dēļ arī citas UNIDROIT dalībvalstis aktīvi virza savus pārstāvjus darbam Vadības padomē.Latvijai kā UNIDROIT dalībvalstij nav automātisku tiesību uz viena Vadības padomes locekļa amata vietu. Kopumā UNIDROIT ir 63 dalībvalstis, savukārt Vadības padomē ir 25 locekļi. Tāpēc, lai Latvijas virzītais pārstāvis iegūtu nepieciešamo balsu skaitu, ir nepieciešams arī Ārlietu ministrijas atbalsts, lai ar Latvijas pārstāvniecību starpniecību varētu informēt UNIDROIT dalībvalstis par Latvijas virzīto kandidatūru un veicināt citu dalībvalstu atbalstu Latvijas virzītajai kandidatūrai. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nominētais Latvijas kandidāts UNIDROIT Vadības padomei.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projektam nav ietekmes uz tautsaimniecību. Rīkojuma projekts nemaina nevienai sabiedrības grupai tiesības, pienākumus un veicamās darbības.  |
| 3. | Administratīvo izmaksu monetārs novērtējums | Latvijas kandidatūras izvirzīšana UNIDROIT Vadības padomes locekļa amatam un rīkojuma projekta izpilde nav saistīta ar papildu finanšu līdzekļu nepieciešamību, jo Latvija veic ikgadējus maksājumus UNIDROIT budžetā, no kura līdzekļiem tiek nodrošināta UNIDROIT Vadības padomes un ar tās locekļu darbību saistīto administratīvo izdevumu segšana. |
| 4. | Atbilstības izmaksu monetārs novērtējums | Nav attiecināms.  |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Rīkojuma projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Rīkojuma projekts šo jomu neskar.  |
| 2. | Citas starptautiskās saistības | 1940. gada 15. marta Starptautiskā privāttiesību unifikācijas institūta (UNIDROIT) statūti.Pašreizējā Latvijas pārstāvja termiņš UNIDROIT beidzas 2018. gada 31. decembrī. Jaunais UNIDROIT Vadības padomes sastāvs tiks apstiprināts š.g. 6. decembrī 77. Ģenerālās Asamblejas sēdē. Latvijai tuvākajā laikā nepieciešams paziņot UNIDROIT Sekretariātam par Latvijas izvirzīto kandidatūru UNIDROIT Vadības padomē laika periodam no 2019. gada 1. janvāra līdz 2023. gada 31. decembrim, lai kandidātam nodrošinātu labākas ievēlēšanas iespējas.  |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Rīkojuma projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | 1940. gada 15. marta Starptautiskā privāttiesību unifikācijas institūta (UNIDROIT) statūti. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei. | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde. | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā. |
| Saskaņā ar 1940. gada 15. marta UNIDROIT statūtu 6. pantu Latvijai kā UNIDROIT dalībvalstij ir tiesības nominēt kandidātus pārstāvības nodrošināšanai UNIDROIT Vadības padomē. Tādejādi tiek dota iespēja Latvijas pārstāvim tieši piedalīties UNIDROIT Vadības padomē. Lai Latvija varētu pieteikt savu kandidātu, tas ir jāapstiprina Ministru kabinetā.  | Rīkojuma projekts. | Ieviests pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav. |
| Cita informācija | Nav.  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par valsts izvirzīta kandidāta apstiprināšanu informācija tiks publicēta Tieslietu ministrijas mājaslapā, kā arī oficiālajā izdevumā "Latvijas Vēstnesis". |
| 2. | Sabiedrības līdzdalība projekta izstrādē | Nav attiecināms. |
| 3. | Sabiedrības līdzdalības rezultāti | Nav attiecināms. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Ārlietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav.  |
| 3. | Cita informācija | Nav. |

Iesniedzējs:

tieslietu ministra p.i. Kaspars Gerhards

Stungrevica 67036705

Elina.Stungrevica@tm.gov.lv